Pazo de Lóngora

O **Pazo de Lóngora** é un pazo situado no lugar de Lóngora, da parroquia de Liáns do concello de Oleiros. Este pazo foi a residencia do matrimonio composto polo músico e compositor Marcial del Adalid e a escritora Francisca González Garrido (máis coñecida como Fanny Garrido). Ademais conta cunha ampla horta. En total, entre o edificio, os alpendres, o xardín e a horta abarca unha superficie de 20 450 m2.

[miniatura|180px|[María del Adalid en 1909.]]

A herdeira da Marcial del Adalid e Fanny Garrido foi a súa única filla, María del Adalid, quen, sen descendencia, doou a biblioteca dos seus pais á Real Academia Galega; as restantes propiedades foron legadas á congregación relixiosa dos Salesianos, que dedicaron a horta á explotación agrícola, deixando arruinar o edificio do pazo.

## Instituto Universitario de Medio Ambiente 
O Instituto Universitario de Medio Ambiente (IUMA) é un centro propio da Universidade da Coruña, constituído de conformidade co establecido pola lexislación universitaria (artigos 10 e 11 da Lei 1/1983, do 25 de agosto, de Reforma Universitaria) e polos Estatutos da propia Universidade (artigos 31 a 34).

A súa creación produciuse por acordo do Consello da Xunta de Galicia de 25 de agosto de 1997 (Decreto 243/1997 de 25 de agosto, DOG de 12 de setembro de 1997).

É un centro dedicado á investigación e á actividade docente do terceiro ciclo universitario, mestrados, cursos de posgrao e especialización e asesoramento técnico sobre os aspectos relacionados co medio ambiente. e académica numeraria da Real Academia de Farmacia de Galicia.

### Traslado da biblioteca do CEIDA 
O goberno local de Oleiros anunciou no inverno de 2016 a súa intención de trasladar o museo Kaydeda ao Castelo de Santa Cruz, pero antes será necesario deixar libre a planta baixa do castelo e levar todos os fondos documentais do Centro de Extensión Universitaria e Divulgación Ambiental de Galicia (CEIDA), que ten alí a súa sede, ao pazo de Lóngora, en Liáns. O director do CEIDA, Carlos Vales, confirmou que o proxecto xa estaba terminado, e que tan só faltaría conseguir o financiamento para abordar a transformación as cortes dos cabalos do pazo en biblioteca. Vales sinalou que o Instituto Unviersitario de Medio Ambiente alí instalado «é un centro ambiental especializado, e que a documentación do CEIDA é sobre todo relativa a educación ambiental, a conservación da natureza e a sustentabilidade, ademais contar con toda a bibliografía sobre a xestión do medio ambiente».

## Galería 

File:Cruceiro do pazo de Lóngora.JPG|Cruceiro do pazo de Lóngora
File:Cara posterior do cruceiro de Lóngora.JPG|Pietà na parte posterior do cruceiro do pazo de Lóngora
File:Alegoría do inverno no pazo de Lóngora.JPG|Alegoría do inverno á beira do estanque do pazo de Lóngora
File:Alegoría da primavera no pazo de Lóngora.JPG|Alegoría da primavera no pazo de Lóngora
File:Alegoría do verán no pazo de Lóngora.JPG|Alegoría do verán no pazo de Lóngora
File:Alegoría do outono no pazo de Lóngora.JPG|Alegoría do outono no pazo de Lóngora

## Notas 
## Véxase tamén 
### Bibliografía 
* Padín, Ángel (2014): *Pazo de Lóngora*. A Coruña: Universidade da Coruña, Servizo de Publicacións. ISBN 978-84-9532-254-8.